Promjene u vrhu američke nacionalne sigurnosti
Šef CIA nominiran za ministra odbrane, a glavni zapovjednik NATO i američkih snaga u Afganistanu za šefa špijuna.
Američki predsjednik Barack Obama je jučer saopćio ključne promjene u svom timu za nacionalnu sigurnost, koje kako kažu analitičari dolaze u kritičnom periodu američkog rata u Afganistanu. Američki predsjednik Barack Obama je jučer saopćio ključne promjene u svom timu za nacionalnu sigurnost, koje kako kažu analitičari dolaze u kritičnom periodu američkog rata u Afganistanu. "Biće to izvanredan tim", rekao je predsjednik Obama. Čovijeka koji je donio novu strategiju u borbi protiv terorizma u Afganistanu predsjednik je odabrao da bude na čelu špijunske organizacije. Zapovjednik NATO i Američkih snaga u Afganistanu, general David Petraeus. "Ja jako cijenim ljude koji rade za Centralnu obavještaj nu službu", rekao je Petraeus. Ukoliko bude potvrdjen, general Petraeus će nasljediti čovijeka poznatog po unošenju kohezije u CIA-u i suradnji sa Kongresom, Leona Panettu. I ukoliko Panetta bude potvrdjen, on će preuzeti mjesto ministra odbrane od Roberta Gates koji odlazi u penziju. "Kao sin imigranata, odgajan sam u uvjerenju da nemožemo biti slobodni ukoliko nismo sigurni", rekao je prilikom nominiranja Leon Panetta. Predsjednik Obama je, takodjer, imenovao veterana diplomatu Ryana Crockera za ambasadora u Afganistanu. To su velike promjene u samim vrhovima u vrijeme kada američka kao i saveznička podrška tom ratu opada. Anthony Cordesman, iz Centra za Strategiju i medjunarodne studije kaže: "Bez obzira kakve su njegove vrline i mane, mi smo mu posvećeni. Stvarni problem sa kojim će se svi oni susresti je pitanje mogućnosti ponovnog uspostavljanja odnosa sa Karzaijem i vladom Afganistana, znajući da nemamo druge opcije." Povjerljivi dokumenti koji su dospjeli do javnosti pokazuju da je sadašnji američki ambasador u Afganistanu, Karl Eikenberry kritizirao vladu afganistanskog predsjednika Hamida Karzaija. Cordesmen kaže da je Crocker dobar izbor: "On je poznata ličnost u State Departmentu, uživa povjerenje Ministarstva odbrane, ali ga cijeni i vlada Afganistana." Mnogi obavještajni analitičari kažu da je Leon Panetta preuzeo CIA u kritično vrijeme i zadobio povjerenje uposlenika agencije. Bivši direktor CIA John McLaughlin podsjeća: "Mi nismo u veremnu, kakvo je bilo, na primjer, poslije pada Berlinskog zida kada su fondovi CIA smanjeni za 23 procenta. Nismo ni u periodu velikih skandala i kontroverzi kakve smo povremeno vidjali u prošlosti." Panetta ima razna iskustva u Washingtonu. On se zna nositi sa smanjivanjem budžeta i razumije kako politika funkcionira u Washingtonu. Sve to zna i Petraeus. I ma koliko izgledalo čudno da šef špijuna predvodi vojsku, a vrhunski general špijunsku agenciju, eksperti kažu da je to ovih dana normalno. "CIA je u ovoj deceniji tiješnje radila sa američkom vojskom nego ikada u istoriji, počevši od prvih dana u Afganistanu, i idući kroz Irak i trenutnu situaciju u Afganistanu gdje su CIA i vojni zapovjednici integrirani u jedinice i rade zajedno", kaže bivši direktor CIA John McLaughlin. U julu je planiran početak smanjivanja američkih vojnika u Afganistanu. General Petraeus će ostati da to nadgleda jer se njegov odlazak iz Afganistana ne očekuje prije septembra.